ปั้นเปา เป็นร้านซาลาเปาชื่อดังจากเชียงราย ซึ่งปัจจุบันขยายไปหลายสาขา และมีสาขานี้ตั้งอยู่ที่เชียงใหม่ บนถนนอารักษ์ 5  ร้านโดดเด่นเห็นได้ชัด  

ซาลาเปาที่นี่น่าจะเป็นร้านซาลาเปาร้านหนึ่งที่มีไส้ให้เลือกมากที่สุดก็ว่าได้ คร่าวๆ แล้วน่าจะสัก 30 ชนิด (เดาเอา) ข้อดีคือแปลกใหม่หลากหลาย  แต่พอมายืนดูก็ถึงกับเลือกไม่ถูก  แต่ละไส้ แต่ละชนิดก็มีรสชาติมีเอกลักษณ์แตกต่างกันไป อันนี้แล้วแต่คนจะชอบแบบไหน ไส้คาว ไส้หวาน และยังมีหมั่นโถวที่มีแป้งหลากหลายรสชาติ  สนนราคาลูกละ 10-15-20 บาท แล้วแต่ชนิด

นานๆ จะแวะมาซื้อสักที เพราะหาที่จอดรถค่อนข้างยาก และด้วยความที่มีหลากชนิด เขาจึงไม่ได้นึ่งซาลาเปาเอาไว้  เราเลือกเสร็จแล้ว เขาจะนำไปอุ่นให้  ซึ่งทำให้เสียเวลารอนานพอสมควร โดยเฉพาะเวลาคนเยอะๆ หลายๆ คิว ต้องนั่งรอกันไม่ต่ำกว่า 10-15 นาที  

ถ้าหากใครชอบความหลากหลาย  ชอบความแปลกใหม่ของซาลาเปา ขอแนะนำ แต่ถามว่าเท่าที่ได้ลองหลายๆ รสชาติแล้วนั้น ก็รู้สึกเฉยๆ ยังไม่ประทับใจเท่าไหร่

ล่าสุดที่ไปซื้อเจอคนขายคนหนึ่ง บริการได้แย่มาก  ซึ่งต่างกับคุณป้าเจ้าของร้านที่อัธยาศัยดีมากๆ